Keskustelu:Christian Eriksen

message: Ehdotan sivun suojausta asiattomilta muokkauksilta ja epävarmoista tiedoista/vandalismista siihen asti, kunnes tiedot ovat selkeämmät.
85.76.42.36 12. kesäkuuta 2021 kello 19.59 (EEST)
Ihmettelen taas kerran, miksi tietosanakirjaa yritetään käyttää uutiskanavana. --Lax (keskustelu) 12. kesäkuuta 2021 kello 20.36 (EEST)
replies: text: Nyt ainakin niin tarkka selostus tapahtumista että menee jo yli. Stryn (keskustelu) 12. kesäkuuta 2021 kello 20.43 (EEST)

text: Kun Wikiuutiset ei ole aktiivinen, on vaikeaa estää uutissisällön vyörytystä artikkeleihin kun tilanne on päällä, jos sivua ei haluta kokonaan lukita. Silloin pitää vain vahtia, että tieto on oikeellista, oikeassa paikassa eikä liian hallitsevana. Minustakin pari lausetta riittäisi. --Savir (keskustelu) 12. kesäkuuta 2021 kello 20.47 (EEST)

message: Ehdotan seuraavia kielenkorjauksia:
1) Alkuperäinen (tapahtuman nimi väärin): Eriksen on Tanskan joukkueessa EM-kisoissa 2021.
Ehdotus: Eriksen pelaa Tanskan joukkueessa vuoden 2020 Jalkapallon Euroopan-mestaruuskilpailuissa.
2) Alkuperäinen (väärä pääte sukunimessä): Tanskan joukkueen pelaajat suojasivat Eriksenia julkisuudelta samalla, kun elvytysyritykset jatkuivat.
Ehdotus: Tanskan joukkueen pelaajat suojasivat Erikseniä julkisuudelta samalla, kun elvytysyritykset jatkuivat.
3) Alkuperäinen (hankala rakenne virkkeen lopussa): Jonkin ajan kuluttua Eriksen kuljetettiin pois kentältä paareilla, jolloin hän oli hereillä, silmät auki ja pidelleen päätään.
Ehdotus: Jonkin ajan kuluttua Eriksen kuljetettiin pois kentältä paareilla, jolloin hän oli hereillä, silmät auki ja piteli päätään.
Ystävällisin terveisin,
Mika Juhani 
MikaJuhani (keskustelu) 12. kesäkuuta 2021 kello 21.41 (EEST)
(Editoitu tiiviimmäksi liikoja rivinvaihtoja poistamalla. --Lax (keskustelu) 13. kesäkuuta 2021 kello 09.03 (EEST))
replies: text: Kakkonen ja kolmonen näköjään hoidettiin juuri, mutta ykköseen sanoisin, että todellisen ajankohdan (siis vuoden) on syytä ilmetä ihan riippumatta siitä, mikä vuosiluku tapahtuman virallisessa nimessä on. --Lax (keskustelu) 13. kesäkuuta 2021 kello 09.00 (EEST)
replies: text: : On se todellinen ajankohta sanottava. Kun tietosanakirjaa tehdään, niin joko voisi lopun tiivistää kuulumaan "Tanskan ottelu Suomea vastaan 12. kesäkuuta 2021 keskeytettiin yli tunniksi Eriksenin saatua ensimmäisellä puoliajalla sairauskohtauksen".--Matthäus Gehägeberg (keskustelu) 13. kesäkuuta 2021 kello 13.23 (EEST)
replies: text: :: Ottelun keskeytys ei oikeastaan ole henkilöartikkelin kannalta kaikkein olennaisinta. Tämä tapahtuma on merkittävä ensinnäkin siksi, että Eriksen kävi lähellä kuolemaa, toisekseen siksi, että hänen uransa saattaa päättyä tähän, ja kolmanneksi siksi, että hänestä tuli muutamaksi tunniksi Euroopan seuratuin henkilö. --Savir (keskustelu) 13. kesäkuuta 2021 kello 13.37 (EEST)
replies: text: ::: Meinasin juuri sanoa samaa. EM-kisa-artikkelissa ottelun keskeytys on artikkeliin enemmän liittyvä asia, kun taas tässä henkilöartikkelissa se on vähemmän olennainen verrattuna tuupertumiseen ja terveystilanteeseen. --Lax (keskustelu) 13. kesäkuuta 2021 kello 13.42 (EEST)
replies: text: :::: Totta. Eli Eriksen joutui jättämään ottelun kesken saatuaan sairauskohtauksen. Tuupertumiset ja päivänkohtaiset vakaudet voisi minun puolestani jättää pois ja täydentää sitten aikanaan, kun selviää, mikä tilanne oli ja mikä on jatko.--Matthäus Gehägeberg (keskustelu) 13. kesäkuuta 2021 kello 14.53 (EEST)
thread_title:  Kielenkorjausehdotuksia